pythainlp/thai_wikipedia_clean_20230101 huggingface dataset:
วัดท่าคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 2 ไร่ 3 งาน และเป็นที่ธรณีสงฆ์ เนื้อที่ 2 งาน ตั้งอยู่ด้านทิศเหนือของวัด ที่ธรณีสงฆ์ทิศเหนือติดแม่น้ำโขง ทิศใต้ติดถนนชายโขง หรือเรียกขานในนามแหล่งท่องเที่ยวว่า "ถนนคนเดิน" เป็นที่โล่งไว้จัดกิจกรรมของส่วนรวมเป็นครั้งคราวและให้นักท่องเที่ยวได้ใช้เป็นสถานที่พักผ่อนชมวิวริมน้ำโขงได้สวยงาม โดยไม่ให้มีผู้ค้าจำหน่ายสินค้า ทั้งนี้แต่เดิมที่ตั้งวัดและที่ธรณีสงฆ์เป็นพื้นที่ติดต่อเป็นผืนเดียวกัน ซึ่งเมื่อ พ.ศ. 2484 มีการย้ายที่ตั้งที่ว่าการอำเภอเชียงคานขึ้นใหม่ที่เห็นอยู่ในปัจจุบัน จึงมีการตัดถนนชายโขงผ่านที่ดินวัด ทำให้ที่ดินวัดถูกแบ่งออกเป็น 2 แปลงดังกล่าว
วัดท่าคกตั้งวัดเมื่อ พ.ศ. 2395 เดิมตั้งอยู่ริมแม่น้ำโขง ซึ่งเป็นคุ้มวังน้ำวน ภาษาท้องถิ่นเรียกว่า "คก" จึงตั้งชื่อวัดว่า "วัดท่าคก" เล่ากันว่าบิดาของพระยาศรีอัคฮาด และชาวบ้านช่วยกันสร้างวัดขึ้น ด้วยป้องกันกลอุบายของฝรั่งเศสที่คิดจะมาเช่าผืนแผ่นดินสยามไว้เก็บสินค้าเพื่อไม่ให้รุกล้ำพื้นที่เข้ามา จึงได้สร้างวัดท่าคกกันพื้นที่เอาไว้ ได้รับพระราชทานวิสุงคามสีมาเมื่อ พ.ศ. 2410 เขตวิสุงคามสีมา กว้าง 7 เมตร ยาว 13.60 เมตร ในสมัยพระศรีอัคฮาด (สีทา) ซึ่งเป็นเจ้าเมืองเชียงคานในสมัยนั้น พร้อมทั้งผูกพัทธสีมา
อุโบสถ (สิม) ยังคงมีสภาพดีและยังมีการใช้งานอยู่ เนื่องจากได้รับการดูแลรักษามาโดยตลอด ปัจจุบันได้มีการก่อแท่นปูนปูกระเบื้องสูงประมาณ 15 เซนติเมตร อยู่บริเวณด้านหน้าพระประธานในห้องโถงกลางของอาคารสิม เพื่อให้เป็นพื้นที่เฉพาะของพระภิกษุสงฆ์และป้องกันไม่ให้ฆราวาสขึ้นไปบนนั้นโดยเฉพาะผู้หญิง เนื่องจากชาวบ้านเชื่อว่าหากผู้หญิงเข้าไปในพื้นที่บริเวณบือสิม อาจจะไม่เป็นมงคลและเกิดสิ่งไม่ดีขึ้นได้ ส่วนด้านนอกอาคารสิมได้มีการติดตั้งระฆังแขวนไว้โดยรอบ
เมื่อ พ.ศ. 2563 พบว่าอุโบสถทาสีใหม่ โดยใช้สีหลักเป็นสีเหลือง ทอง เขียว แดง และสีน้ำเงิน บริเวณด้านขวามือของประตูทางเข้าสิมติดป้ายประวัติวัดท่าคก ภายในอุโบสถเป็นที่ประดิษฐานพระประธาน ปางมารวิชัย ศิลปะปูนปั้นล้านช้าง บนเพดานของอุโบสถทำเป็นรูปพานรัฐธรรมนูญสีเหลืองบนพื้นสีฟ้า ล้อมรอบด้วยลายกระหนกและดอกไม้กลม โดยอยู่คู่กับเพดานรูปธรรมจักร
เมื่อ พ.ศ. 2565 มีการบูรณะอุโบสถในส่วนที่ชำรุดสำคัญ ได้แก่ เปลี่ยนกระเบื้องมุงหลังคา เครื่องลำยองหลังคา ซ่อมแซมผนัง พื้น และปรับปรุงระบบไฟฟ้า โดยการควบคุมดูแลของกรมศิลปากร สำนักงานศิลปากรที่ 8 ขอนแก่น และใช้งบประมาณของวัดท่าคกทั้งจำนวน 3,190,000 บาท ผู้รับจ้างบูรณะคือ บริษัท อาร์ต แอ็นทีค คอนสตรัคชั่น จำกัด เริ่มงานตามสัญญาจ้างตั้งแต่วันที่ 3 กรกฎาคม 2565 - 14 มีนาคม 2566
วัดท่าแค (จังหวัดลพบุรี)
วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองลพบุรี จังหวัดลพบุรี
วัดท่าแคสร้างเมื่อ พ.ศ. 2357 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 ผูกพัทธสีมาเมื่อวันที่ 22 กุมภาพันธ์ พ.ศ. 2519 ได้ขึ้นทะเบียนเป็นโบราณสถานเมื่อวันที่ 16 กรกฏาคม พ.ศ. 2535 โบราณสถานได้รับการบูรณะแล้วเมื่อปีงบประมาณ 2562
วัดมีโบราณสถานที่สำคัญ คือ หอไตรสมัยรัตนโกสินทร์ใต้ถุนยกสูงโล่ง สร้างเมื่อ พ.ศ. 2466 เป็นอาคารไม้ทรงสี่เหลี่ยมจัตุรัสชั้นเดียว ใต้ถุนยกสูงโล่ง หลังคาทำเป็นจัตุรมุขซ้อนลดหลั่นกัน 3 ชั้น หน้าจั่วประดับไม้ฉลุรองรับหลังคา มุงด้วยกระเบื้องว่าว ปูนปั้นทับสันเป็นบางส่วน และหลังคาปีกนกเทลาดต่อเนื่องกันโดยตลอดประดับหลังคา มีปั้นลมและเชิงชายด้วยเสาไม้กลึง และลายฉลุเครือเถา พื้นอาคารชั้นบนปูไม้กระดานตีชนตลอดแนว ประตูบานเฟี้ยมบริเวณฝาผนังห้องเก็บพระไตรปิฎก ส่วนล่างของบานประตูเป็นไม้แกะสลักภาพต้นไม้ กระถางแจกันดอกไม้และรูปสัตว์ ส่วนบนของบานประตูกรุด้วยกระจก ช่องลมทำฉลุไม้โดยรอบ รอบอาคารบริเวณระเบียงทำเป็นเสากลมมีราวระเบียงและลูกกรงไม้ เสาระหว่างระเบียงประดับด้วยลวดลายไม้ฉลุ
ศาลาการเปรียญไม้ขนาดใหญ่ที่อยู่ใกล้หอไตร ซึ่งสร้างขึ้นโดยมีลวดลายคล้ายกันเพียงแต่มีรายละเอียดน้อยกว่า ศาลาการเปรียญหลังนั้นได้ระบุศักราชที่สร้างไว้เมื่อ พ.ศ. 2475
คาบสมุทรโองะ
คาบสมุทรโองะ  เป็นคาบสมุทรที่ตั้งอยู่ในจังหวัดอากิตะ ประเทศญี่ปุ่น เป็นที่ตั้งของเมืองโองะ เป็นภูมิประเทศที่มีภูเขาเป็นส่วนใหญ่ คาบสมุทรโองะดั้งอยู่ใกล้กับทะเลสาบฮาจิโรงาตะซึ่งเป็นทะเลสาบที่เคยใหญ่เป็นอันดับสองในญี่ปุ่น (ในปัจจุบันใหญ่เป็นอันดับ 18) คาบสมุทรโองะมีชื่อเสียงในด้านเทศกาลนามาฮาเกะ
วัดท่าคกเรือ
วัดท่าคกเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบ่อ อำเภอท่าบ่อ จังหวัดหนองคาย มีเนื้อที่ 5 ไร่ 81 ตารางวา
วัดท่าคกเรือสร้างขึ้นเมื่อ พ.ศ. 2120 ได้รับพระราชทานวิสุงคามสีมาครั้งแรกเมื่อ พ.ศ. 2310 ครั้งที่ 2 เมื่อ พ.ศ. 2534 บริเวณที่ตั้งวัดเป็นคุ้งแม่น้ำโขง น้ำนิ่ง สามารถจอดเรือได้สะดวก เรือสินค้าจากหลวงพระบาง เวียงจันทน์ นครพนม มักมาจอดแวะพักะพักซื้อขายสินค้ากันบริเวณนี้ พ.ศ. 2438 บ้านท่าบ่อได้ยกฐานะขึ้นเป็นเมืองท่าบ่อ มีพระกุประดิษฐ์บดี (ชาลี) ดำรงตำแหน่งผู้ว่าราชการเมืองท่าบ่อ ท่านได้สร้างบ้านแปงเมือง ทั้งยังปฏิสังขรณ์บูรณะซ่อมแซมวัดท่าคกเรือ สันนิษฐานว่าหลวงพ่อพระเจ้าทองแสน ท่านได้อัญเชิญมาจากอาณาจักรล้านช้าง ซึ่งได้ประดิษฐานอยู่ที่วัดท่าคกเรือสืบต่อมา
ปูชนียวัตถุที่สำคัญ คือ "พระเจ้าทองแสน" ซึ่งกรมศิลปากรได้ประกาศขึ้นทะเบียนโบราณวัตถุ พระพุทธรูปสร้างด้วยสำริด ศิลปะล้านช้าง อายุราวพุทธศตวรรษที่ 23–24 หน้าตักกว้าง 87 เซนติเมตร (34 นิ้ว) สูง 213 เซนติเมตร องค์พระสูง 130 เซนติเมตร (51 นิ้ว) และฐานองค์พระกว้าง 89.4 เซนติเมตร ที่ฐานมีจารึกอักษรธรรมอีสาน 2 บรรทัด องค์พระสามารถถอดแยกออกจากฐานพระแท่นได้ เช่นเดียวพระรัศมีที่ทำเป็นดอกบัวตูมประดับแก้ว เพชร พลอย ก็สามารถถอดออกได้ ประดิษฐานอยู่ในอุโบสถ นอกจากนี้ภายในวัดยังเป็นสถานที่บรรจุอัฐิอดีตเจ้าเมืองท่าบ่อ
วัดพิจิตรสังฆาราม
วัดพิจิตรสังฆาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนยาง อำเภอหนองสูง จังหวัดมุกดาหาร
วัดพิจิตรสังฆารามสร้างเมื่อ พ.ศ. 2464 โดยพระเหรีญญู เจ้าไชยมาส เจ้าราชรินทร นายติว พร้อมด้วยชาวบ้านร่วมกันสร้าง ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538 โรงธรรมหรือหอแจกหลังแรกสร้างเมื่อ พ.ศ. 2469 หลังปัจจุบันบูรณะเมื่อ พ.ศ. 2500 กรมศิลปากรประกาศขึ้นทะเบียนและกำหนดเขตที่ดิน โบราณสถาน วัดพิจิตรสังฆาราม มีพื้นที่โบราณสถาน 2 งาน 44 ตารางวา ประกาศ ณ วันที่ 2 พฤศจิกายน พ.ศ. 2564
วัดพิจิตรสังฆารามมี "ธรรมาสน์เสาเดียว" สร้างเมื่อ พ.ศ. 2473 ประดิษฐานอยู่ในหอแจก เป็นธรรมาสน์ที่สร้างขึ้นให้ตั้งอยู่บนเสาไม้หนึ่งต้น คันทวยแกะสลักเป็นรูปพญานาคสี่ตัว วางไว้สี่ทิศ ชั้นธรรมาสน์ห้องสี่หลี่ยมจัตุรัส มีหน้าต่างสามบาน บานประตูหนึ่งบานมีลักษณะคล้ายหน้าต่าง หลังคาธรรมาสน์ สร้างเป็นเก๋งห้าชั้น ลดหลั่นขึ้นไปถึงยอดสูงสุด
รถโดยสารประจำทางในประเทศไทย
การแบ่งหมวดรถโดยสารในประเทศไทย.
กรมการขนส่งทางบกได้มีการแบ่งหมวดรถโดยสารไว้ 4 หมวดดังนี้
แบ่งตามจังหวัด.
ในกรุงเทพและปริมณฑลให้บริการโดย องค์การขนส่งมวลชนกรุงเทพ (ขสมก.) และบริษัทเอกชนอื่น ๆ มีหลายเส้นทางและหลายประเภท ส่วนในเขตต่างจังหวัดให้บริการโดย บริษัท ขนส่ง จำกัด (บขส.) และบริษัทเอกชนอื่น ๆ
กรุงเทพมหานครและปริมณฑล.
รถโดยสารประจำทางสายแรกของไทย คือ รถเมล์นายเลิศ โดยพระยาภักดีนรเศรษฐ (เลิศ เศรษฐบุตร) พ.ศ. 2450 นายเลิศทดลองกิจการรถเมล์ขั้นต้น โดยใช้ม้าลากรถโดยสารจากสะพานยศเส (กษัตริย์ศึก) ถึงประตูน้ำ จากนั้น พ.ศ. 2453 ได้สั่งรถบรรทุกยี่ห้อฟอร์ดจากต่างประเทศ และได้ขยับขยายเส้นทางวิ่งให้ไกลขึ้น คือจากประตูน้ำสระไปจนถึงบางลำพู (ประตูใหม่ตลาดยอด) รถเมล์ยุคแรกยาวประมาณ 1 ใน 3 ของรถเมล์ปัจจุบัน นั่งได้ 10 คน ตัวรถทาสีขาว มีเครื่องหมายกากบาทสีแดงในวงกลมแดง คนทั่วไปเรียกรถเมล์นี้ว่า "รถเมล์ขาว" ภายหลังมีผู้ลงทุนกิจการรถเมล์ตามแบบนายเลิศเกิดขึ้นอีก 28 ราย ในพื้นที่กรุงเทพฯ และปริมณฑล มีรถเมล์ขาวทั้งสิ้น 800 คัน มีการกำหนดสายติดหน้ารถไว้ เช่น หลักเมือง-ถนนตก เป็นสายที่ 1 ก็มีเบอร์ 1 ติดหน้ารถ
ในเดือนกันยายน พ.ศ. 2518 มีคำสั่งให้รวมรถโดยสารประจำทางทุกสายในกรุงเทพฯ มาเป็นบริษัทเดียวกัน เรียกว่า "บริษัท มหานครขนส่ง จำกัด" ดำเนินกิจการในรูปรัฐวิสาหกิจประเภทบริษัทจำกัด ต่อมาในสมัยรัฐบาลของหม่อมราชวงศ์เสนีย์ ปราโมช ได้ออกพระราชกฤษฎีกาเมื่อวันที่ 1 ตุลาคม พ.ศ. 2519 จนเกิดองค์การขนส่งมวลชนกรุงเทพ หรือ ขสมก. เป็นรัฐวิสาหกิจ
นอกจากนี้ยังมีรถโดยสารของบริษัทเอกชนอื่นๆ ให้บริการควบคู่ไปด้วย โดยแบ่งเป็นรถร่วมบริการ ขสมก. และรถเอกชนที่อยู่ภายใต้การกำกับของกรมการขนส่งทางบก โดยมีผลสืบเนื่องจากการประชุมคณะรัฐมนตรีเมื่อวันอังคารที่ 27 กันยายน พ.ศ. 2559 ที่ประชุมได้มีมติให้ยกเลิกมติ ครม. เมื่อวันที่ 11 มกราคม พ.ศ. 2526 และให้โอนการกำกับดูแลการเดินรถขนส่งสาธารณะจากองค์การขนส่งมวลชนกรุงเทพไปอยู่ภายใต้การกำกับของกรมการขนส่งทางบก ส่งผลให้ ขสมก. มีสถานะเป็นเพียงผู้เดินรถรายหนึ่งเท่านั้น
สำหรับรถสองแถวที่ให้บริการในกรุงเทพมหานคร รวมทั้งรถประจำทางบางสาย (เช่น 1009 1013) ถือเป็นรถหมวด 4 ซึ่งจะแตกต่างกับรถหมวด 1 ที่ให้บริการในพื้นที่เป็นหลัก
จังหวัดนครปฐม.
สำหรับการเดินรถของ ขสมก. ในพื้นที่จังหวัดนครปฐม จะอยู่ภายใต้การควบคุมของเขตการเดินรถที่ 6 เฉพาะอำเภอพุทธมณฑล และอำเภอสามพราน
ต่อไปนี้คือเส้นทางรถประจำทางในจังหวัดนครปฐม
จังหวัดนนทบุรี.
จังหวัดนนทบุรีมีระบบรถโดยสารสมาร์ทบัสของจังหวัดนนทบุรีเพื่อเป็นระบบขนส่งมวลชนรอง (Feeder) โดยร่วมกับโครงการรถไฟฟ้าสายสีม่วง โดยสายแรกที่เปิดให้บริการ คือสาย 6028 วงกลมราชพฤกษ์-ติวานนท์ เชื่อมต่อกับสถานีบางพลู สถานีบางรักใหญ่ สถานีบางรักน้อย-ท่าอิฐ และสถานีกระทรวงสาธารณสุข ของรถไฟฟ้าสายสีม่วง โดยเปิดให้บริการเมื่อวันที่ 19 เมษายน 2562 เก็บค่าโดยสาร 24 บาทตลอดสาย และสามารถใช้บัตรแรบบิทในการชำระค่าโดยสารได้
ในอนาคต บริษัท รีเจียนนอล ทรานซิท คอร์เปอร์เรชั่น จำกัด (RTC) มีแผนที่จะเปิดให้บริการรถสายอื่นอีก 6 สาย ได้แก่
สำหรับการเดินรถของ ขสมก. ในพื้นที่จังหวัดนนทบุรี จะอยู่ภายใต้การควบคุมของเขตการเดินรถที่ 7 ครอบคลุมทั้งจังหวัด (ยกเว้นสาย 114 543 ที่เดินรถโดยเขตการเดินรถที่ 1, สาย 179 เดินรถโดยเขตการเดินรถที่ 4, สาย 117 191 เดินรถโดยเขตการเดินรถที่ 8)
จังหวัดปทุมธานี.
สำหรับการเดินรถของ ขสมก. ในพื้นที่จังหวัดปทุมธานี จะอยู่ภายใต้การควบคุมของเขตการเดินรถที่ 1 เฉพาะพื้นที่อำเภอคลองหลวง อำเภอธัญบุรี และอำเภอลำลูกกา (ยกเว้นสาย 520 ที่เดินรถโดยเขตการเดินรถที่ 2) ส่วนอำเภอเมืองปทุมธานีมีเพียงรถร่วมบริการ ขสมก. ในสาย 33 90
ต่อไปนี้คือรายชื่อรถประจำทางในจังหวัดปทุมธานี (เฉพาะรถโดยสารหมวด 1 กทม. ที่มีเส้นทางต่อเนื่อง)
จังหวัดสมุทรปราการ.
ข้อมูลจากสำนักงานขนส่งจังหวัดสมุทรปราการ ระบุว่ามีบริษัทผู้ประกอบอยู่ 23 บริษัท หมวด 1 มี 7 เส้นทาง มีจำนวนรถในบัญชี 147 คัน และหมวด 4 มี 34 เส้นทาง มีจำนวนรถในบัญชี 1,921 คัน
สำหรับการเดินรถของ ขสมก. ในพื้นที่จังหวัดสมุทรปราการ จะอยู่ภายใต้การควบคุมของเขตการเดินรถที่ 3 ในฝั่งอำเภอเมืองสมุทรปราการ (ยกเว้นสาย 129 ที่เดินรถโดยเขตการเดินรถที่ 1) อำเภอบางพลี และอำเภอบางเสาธง ส่วนพื้นที่อำเภอพระประแดง (ฝั่งตะวันตกแม่น้ำเจ้าพระยา) และอำเภอพระสมุทรเจดีย์ จะอยู่ภายใต้การควบคุมของเขตการเดินรถที่ 5
จังหวัดสมุทรสาคร.
สำหรับการเดินรถของ ขสมก. ในพื้นที่จังหวัดสมุทรสาคร จะอยู่ภายใต้การควบคุมของเขตการเดินรถที่ 5 เฉพาะอำเภอเมืองสมุทรสาคร ส่วนพื้นที่อำเภอกระทุ่มแบนจะอยู่ภายใต้การควบคุมของเขตการเดินรถที่ 6
ต่อไปนี้คือเส้นทางรถประจำทาง เฉพาะหมวด 1 และ 4
ภาคเหนือ.
จังหวัดเชียงราย.
บริษัท ธนภณ 888 จำกัด ได้เปิดเดินรถโดยสาร เชียงรายซิตี้บัส โดยวิ่งระหว่าง ท่าอากาศยานแม่ฟ้าหลวง เชียงราย - สถานีขนส่งจังหวัดเชียงราย แห่งที่ 1 - สถานีขนส่งจังหวัดเชียงราย แห่งที่ 2 เปิดให้บริการตั้งแต่เดือนตุลาคม 2561 เก็บค่าโดยสาร 20 บาทตลอดสาย
เทศบาลนครเชียงใหม่.
บริษัท รีเจียนนอล ทรานซิท โคเปอร์เรชั่น จำกัด (RTC) ซึ่งเป็นกลุ่มทุนพัฒนาเมืองจังหวัดเชียงใหม่ ได้เปิดเดินรถโดยสารขนส่งมวลชน(เชียงใหม่สมาร์ทบัส) ดังนี้
หมายเหตุ ทุกสายเก็บค่าโดยสาร 20 บาทตลอดสาย การชำระค่าโดยสารสามารถเลือกชำระด้วยเงินสด (จ่ายให้พนักงานขับรถ) หรือใช้บัตรแรบบิท
นอกจากนี้ยังมีรถโดยสารของเทศบาลนครเชียงใหม่ ให้บริการในเส้นทางต่อไปนี้
รถสองแถวภายในจังหวัดแบ่งเป็นสี ได้แก่
จังหวัดลำปาง.
ภาคอีสาน.
จังหวัดกาฬสินธุ์.
ต่อไปนี้คือเส้นทางเดินรถจังหวัดกาฬสินธุ์
เทศบาลนครขอนแก่น.
ขอนแก่นซิตี้บัส (Khon Kaen City Bus) เริ่มให้บริการครั้งแรกเมื่อวันที่ 1 กุมภาพันธ์ 2559 มีเส้นทางให้บริการทั้งสิ้น 3 สาย(ทั้งหมดใช้เลขสาย ปอ.24) ประกอบด้วย
อัตราค่าโดยสาร ผู้ใหญ่ 15 บาท เด็ก/นักเรียน 10 บาท ตลอดสาย
ต่อไปนี้คือรายชื่อรถประจำทางประเภทสองแถวในพื้นที่อำเภอเมืองขอนแก่น
จังหวัดนครพนม.
ต่อไปนี้คือเส้นทางเดินรถจังหวัดนครพนม
จังหวัดนครราชสีมา.
ต่อไปนี้คือเส้นทางรถประจำทางในจังหวัดนครราชสีมา
เทศบาลนครอุดรธานี.
บริษัท อุดรธานีพัฒนาเมือง จำกัด เป็นผู้จัดหารถโดยสาร Smart Bus รถเมล์ปรับอากาศแบบชานต่ำ จำนวน 30 ที่นั่ง พร้อมระบบ Free WiFi, CCTV, GPS, APP สามารถเช็คตำแหน่งรถได้ ในโครงการอุดรซิตี้บัส จำนวน 3 เส้นทางประกอบด้วย
โดยเก็บอัตราค่าโดยสาร 20 บาทตลอดสาย
จังหวัดอุบลราชธานี.
บริษัท อุบลรวมใจพัฒนาเมือง จำกัด ได้เปิดเดินรถขนส่งมวลชนเมืองอุบลราชธานี Ubon Smart Bus (รถบัสโดยประจำทางสายที่ 15) เพื่อพัฒนาสู่การเป็น Smart Mobility ของจังหวัดอุบลราชธานี ในเส้นทางท่าอากาศยานนานาชาติอุบลราชธานี - ทุ่งศรีเมือง - สถานีขนส่งผู้โดยสารเฉลิมพระเกียรติฯ (จำนวน 1 เส้นทาง) โดยนำระบบเทคโนโลยีเข้ามาใช้ในการบริหารจัดการและบริการ เช่น Free Wifi, GPS, Wheelchair, CCTV, USB Charger และ E-wallet โดยเริ่มให้บริการตั้งแต่เดือนตุลาคม 2562 โดยเก็บอัตราค่าโดยสาร 20 บาทตลอดสาย
ภาคกลาง.
จังหวัดนครนายก.
ต่อไปนี้คือเส้นทางเดินรถจังหวัดนครนายก
จังหวัดพระนครศรีอยุธยา.
ต่อไปนี้คือเส้นทางเดินรถจังหวัดพระนครศรีอยุธยา
จังหวัดพิษณุโลก.
เคยมีรถประจำทางของบริษัทเอกชนที่ชาวพิษณุโลกนิยมเรียกกันว่า รถเมล์บ้านเรา (ปัจจุบันได้ยุติการให้บริการแล้ว)
ปัจจุบัน บริษัท คิงค้อม ออโต้คาร์ พิษณุโลก จำกัด ได้เข้ามารับสัมปทานต่อ โดยเป็นผู้รับสัมปทานหลักในการบริการรถสองแถวรอบเมืองพิษณุโลก และให้บริการวิ่งรอบเมืองพิษณุโลกจนถึงปัจจุบัน ซึ่งเอกลักษณ์ที่โดดเด่นคือ รถสองแถวสีม่วงแบบโอเพ่นคาร์ เหมือนกับรถสองแถวทั่วไปที่มีหลังคาสูง ติดพัดลม และในปี 2562 ได้มีการปรับปรุงรถสองแถวด้วยการติดแอร์ที่ห้องผู้โดยสาร ทำเบาะและพื้นให้ดูหรูหราทันสมัย สะอาด น่านั่ง
จังหวัดสมุทรสงคราม.
ต่อไปนี้คือเส้นทางเดินรถจังหวัดสมุทรสงคราม
จังหวัดสระบุรี.
สำนักงานขนส่งจังหวัดสระบุรี ร่วมกับ บริษัท สระบุรีพัฒนาเมือง จำกัด (SBCD) และพันธมิตรหลายภาคส่วน ได้จัดทำการศึกษาความเหมาะสมและทดลองเส้นทางเดินรถ ตามโครงการ Saraburi Smart Bus
โดยจะมีการทดลองเดินรถโดยสาร 2 เส้นทาง ได้แก่
โดยได้เริ่มเดินรถวันที่ 29 เมษายน 2562 ต่อมาปรากฏว่าเส้นทางสาย 9 มีผู้ใช้บริการน้อยมาก จึงได้ยุติการทดลองเดินรถไป คงเหลือแค่สาย 10 เพียงสายเดียว และเมื่อการทดลองเดินรถสาย 10 ผ่านไปสักระยะหนึ่ง และได้ผลตอบรับที่ดี สำนักงานขนส่งจังหวัดสระบุรี จึงได้มีการยื่นขอกำหนดเส้นทางในสัมปทานอย่างเป็นทางการ และเปลี่ยนมาใช้เลขสาย 9 แทน ตั้งแต่วันที่ 1 กรกฎาคม 2563
ต่อไปนี้คือเส้นทางรถประจำทางในจังหวัดสระบุรี
ภาคตะวันตก.
จังหวัดกาญจนบุรี.
ต่อไปนี้คือเส้นทางเดินรถจังหวัดกาญจนบุรี
ภาคตะวันออก.
จังหวัดฉะเชิงเทรา.
มีรถประจำทางที่ให้บริการโดย บริษัท ชุมพลรุ่งเรือง จำกัด ให้บริการในพื้นที่อำเภอเมืองฉะเชิงเทรา โดยสายที่ให้บริการ มีจำนวน 3 สาย ประกอบด้วย
นอกจากนี้ทางบริษัทได้ร่วมกับธนาคารกรุงไทย ในการนำเครื่อง EDC แบบพกพา ให้พนักงานเก็บค่าโดยสารใช้งาน เพื่อรองรับการชำระค่าโดยสารแบบไร้เงินสด ตั้งแต่วันที่ 1 ตุลาคม 2564 ตามโครงการฉะเชิงเทรา Smart City - Smart Mobility" ภายใต้บันทึกข้อตกลงความร่วมมือยกระดับเขตพัฒนาพิเศษภาคตะวันออก (EEC) จังหวัดฉะเชิงเทราสู่การเป็นเมืองอัจฉริยะ (Smart City) เพื่อพัฒนาระบบรับชำระค่าโดยสารแบบไร้เงินสด โดยผู้โดยสารสามารถชำระค่าโดยสาร โดยการแตะบัตรเดบิตหรือเครดิตแบบ contactless (paywave)​ หรือการสแกน QR CODE ของแอปธนาคารใดก็ได้ สำหรับผู้โดยสารที่ไม่สะดวกในการชำระค่าโดยสารในแบบดังกล่าว สามารถจ่ายเงินสดกับพนักงานได้ตามปกติ
จังหวัดชลบุรี.
ต่อไปนี้คือเส้นทางเดินรถจังหวัดชลบุรี
จังหวัดระยอง.
บริษัท ระยองพัฒนาเมือง จำกัด วางแผนจัดหารถโดยสารประจำทางมาวิ่งรองรับผู้โดยสารจากสถานีท่าอากาศยานอู่ตะเภาของโครงการรถไฟความเร็วสูงเชื่อม 3 สนามบินกับศูนย์เศรษฐกิจใหม่ 7 แห่งในเมืองระยอง โดยมีเส้นทางนำร่องระยะทาง 15 กิโลเมตร
ภาคใต้.
จังหวัดภูเก็ต.
บริษัท ภูเก็ตพัฒนาเมือง จำกัด (PCKD) ได้เปิดเดินรถโดยสาร ภูเก็ตสมาร์ทบัส โดยวิ่งระหว่าง ท่าอากาศยานภูเก็ต - หาดราไวย์ (ค่าโดยสารเริ่มตั้งแต่ 50 - 170 บาท) ตั้งแต่วันที่ 1 เมษายน 2561 โดยการชำระค่าโดยสารต้องชำระด้วยบัตรแรบบิทเท่านั้น
องค์การบริหารส่วนจังหวัดภูเก็ต ให้บริการรถโพถ้องสีชมพู ให้บริการในเส้นทางดังนี้
อย่างไรก็ดี องค์การบริหารส่วนจังหวัดภูเก็ตได้ยกเลิกรถโพถ้อง และปรับเปลี่ยนมาใช้รถพลังงานไฟฟ้า (EV) จำนวน 24 คัน เพื่อส่งเสริมภูเก็ตให้เป็นกรีนซิตี้ โดยได้เริ่มเปลี่ยนรถที่ให้บริการตั้งแต่วันที่ 1 ตุลาคม 2564
แบ่งตามภูมิภาค.
รถโดยสารในภูมิภาคส่วนใหญ่ให้บริการโดย บริษัท ขนส่ง จำกัด (บขส.) นอกจากนี้ยังมีรถโดยสารของบริษัทเอกชนอื่นๆ ที่ได้รับสัมปทานร่วมเดินรถกับบริษัท ขนส่ง จำกัด (เรียกกันว่า รถร่วม บขส.) หรือได้รับสัมปทานโดยตรงกับกรมการขนส่งทางบก
กรุงเทพมหานคร.
สำหรับรถโดยสารระหว่างกรุงเทพมหานครสู่จังหวัดต่างๆ ให้บริการโดย บริษัท ขนส่ง จำกัด (บขส.) และบริษัทเอกชนอีกหลายบริษัท โดยมีสถานีรถโดยสารในกรุงเทพมหานคร สามแห่ง คือ สถานีขนส่งผู้โดยสารกรุงเทพ (จตุจักร) (สายเหนือและสายอีสาน) สถานีขนส่งผู้โดยสารกรุงเทพ (ถนนบรมราชชนนี) (สายใต้) และสถานีขนส่งผู้โดยสารกรุงเทพ (เอกมัย) (สายตะวันออก)
บริษัท ชัยพัฒนาขนส่งเชียงใหม่ จำกัด (เดิมชื่อ บริษัท ไทยพัฒนกิจขนส่ง จำกัด) ให้บริการรถโดยสารระหว่างจังหวัดครอบคลุมพื้นที่ภาคเหนือ รวมทั้งภาคอีสานและภาคใต้ที่มีเส้นทางต่อเนื่องรวมถึงกรุงเทพมหานคร โดยมีชื่อทางการตลาดเป็น กรีนบัส (Greenbus) ให้บริการในเส้นทางรถหมวด 3 และ บลูไนน์ (Blue9) สำหรับเส้นทางรถหมวด 2 สาย 1 (กรุงเทพฯ - พิษณูโลก - เชียงใหม่) สาย 957 (กรุงเทพฯ - แม่สาย) สาย 962 (กรุงเทพฯ - เชียงของ) รถหมวด 3 สาย 152 (ลำปาง - เชียงใหม่) และรถหมวด 4 สาย 1241 (เชียงใหม่ - แม่สาย) สาย 1662 (เชียงใหม่ - เวียงป่าเป้า)
บริษัท เพชรประเสริฐทัวร์ จำกัด ให้บริการรถโดยสารระหว่างจังหวัดครอบคลุมพื้นที่ภาคเหนือ รวมทั้งภาคอีสานและภาคกลางที่มีเส้นทางต่อเนื่องรวมถึงกรุงเทพมหานคร
บริษัท นครชัยขนส่ง จำกัด ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคตะวันออกที่มีเส้นทางต่อเนื่อง
บริษัท นครชัยทัวร์ จำกัด (ซึ่งแยกตัวออกมาจากบริษัท นครชัยขนส่ง จำกัด) ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคเหนือที่มีเส้นทางต่อเนื่องรวมถึงกรุงเทพมหานคร โดยมีชื่อทางการตลาดเป็น นครชัยทัวร์ ให้บริการในเส้นทางรถหมวด 3 และ นครชัย 21 สำหรับเส้นทางรถหมวด 2 สาย 21 (กรุงเทพฯ - นครราชสีมา)
บริษัท นครชัยแอร์ จำกัด ให้บริการรถโดยสารระหว่างจังหวัดครอบคลุมพื้นที่ภาคอีสาน รวมทั้งภาคเหนือและภาคตะวันออกที่มีเส้นทางต่อเนื่องรวมถึงกรุงเทพมหานคร
ภาคกลางและภาคตะวันออก.
รถโดยสารระหว่างจังหวัดในภาคกลางและภาคตะวันออกโดยมากจะเป็นรถร่วม บขส. และมีบางส่วนเดินรถโดยผู้ประกอบรายย่อยของแต่ละจังหวัดที่ได้รับสัมปทานโดยตรงกับกรมการขนส่งทางบก
บริษัท ศศนันท์ทรานสปอร์ต จำกัด ให้บริการรถโดยสารระหว่างจังหวัดครอบคลุมพื้นที่ภาคตะวันตก รวมทั้งภาคเหนือที่มีเส้นทางต่อเนื่องรวมถึงกรุงเทพมหานคร
บริษัท ปิยะชัยพัฒนา จำกัด ให้บริการรถโดยสารระหว่างจังหวัดครอบคลุมพื้นที่ภาคใต้ รวมทั้งภาคเหนือที่มีเส้นทางต่อเนื่อง โดยเป็นผู้ให้บริการรถประจำทางหมวด 3 สาย 877 (แม่สาย - ด่านนอก) ซึ่งเป็นรถประจำทางที่มีระยะทางยาวที่สุดในประเทศไทย โดยมีระยะทางถึง 1,888 กิโลเมตร ใช้เวลาเดินทาง 26 ชั่วโมง 30 นาที
บริษัท ปิยะรุ่งเรืองทัวร์ จำกัด ให้บริการรถโดยสารระหว่างจังหวัดครอบคลุมพื้นที่ภาคใต้ รวมทั้งภาคอีสานและภาคตะวันออกที่มีเส้นทางต่อเนื่องรวมถึงกรุงเทพมหานคร
แบ่งตามประเภทอื่น ๆ.
รถโดยสารระหว่างประเทศ.
บริษัท ขนส่ง จำกัด (บขส.) นอกจากจะให้บริการรถโดยสารระหว่างจังหวัดภายในประเทศแล้ว ยังมีบริการรถโดยสารระหว่างประเทศ ให้บริการไปถึงประเทศลาว (มีรถจากในประเทศลาวให้บริการร่วมด้วยในบางเส้นทาง) และประเทศกัมพูชา (มีรถจากในประเทศกัมพูชาให้บริการร่วมด้วยในบางเส้นทาง) โดยในปัจจุบัน บขส. เปิดเดินรถโดยสารระหว่างประเทศแล้ว 15 เส้นทาง ดังนี้
รถโดยสารประจำทางด่วนพิเศษ.
ที่กรุงเทพมหานครมีบริการรถโดยสารประจำทางด่วนพิเศษ เป็นระบบขนส่งมวลชนที่มีลักษณะคล้ายกับรถประจำทาง แต่การเดินของรถนั้นแยกออกจากถนนปกติ ปัจจุบันเปิดให้บริการ 1 เส้นทาง คือ รถโดยสารด่วนพิเศษ สายสาทร-ราชพฤกษ์ (ในสัมปทานใช้เลขสาย 402) ระยะทาง 15.9 กิโลเมตร
อิบารากิ (โอซากะ)
Oga Peninsula
กือยิวนาอุกฟิล์ม
กือยิวนาอุกฟิล์ม  เป็นสตูดิโอภาพยนตร์ในอดีตสหภาพโซเวียต ซึ่งตั้งอยู่ในกรุงเคียฟ สาธารณรัฐยูเครน ก่อตั้งขึ้นในปี 1941 แม้ว่าสตูดิโอแห่งนี้จะสร้างขึ้นเพื่อผลิตภาพยนตร์วิทยาศาสตร์ แต่ในที่สุดกือยิวนาอุกฟิล์มก็กลายเป็นที่รู้จักเป็นอย่างดีจากภาพยนตร์แอนิเมชัน
กือยิวนาอุกฟิล์มเป็นคำเรียกย่อของ "สตูดิโอภาพยนตร์วิทยาศาสตร์เคียฟ" สร้างขึ้นเพื่อเป็นสตูดิโอสำหรับภาพยนตร์สารคดี งานหลักของสตูดิโอคือการผลิตภาพยนตร์วิทยาศาสตร์และสารคดียอดนิยมที่ครอบคลุมหัวข้อต่าง ๆ นอกจากนี้ สตูดิโอยังได้ปล่อยภาพยนตร์แอนิเมชันจำนวน 342 เรื่อง ซึ่งส่วนใหญ่ยังคงได้รับความนิยมในปัจจุบัน เช่น ซีรีส์เกี่ยวกับ "คอสแซ็กซาปอริฌเฌีย" (กำกับโดยวอลอดือมือร์ ดัคนอ), ซีรีส์ "Adventures of Captain Wrongel", "Doctor Aybolit" และ "Treasure Island" เวอร์ชันสตูดิโอนี้ (ทั้งสามเรื่อง กำกับโดยดาวึด แชร์กัสกึย) ภาพยนตร์ของสตูดิโอได้รับรางวัลมากมายจากเทศกาลภาพยนตร์ระดับนานาชาติและระดับชาติ
แฟลิกส์ ซอบอเลียว ผู้กำกับภาพยนตร์ ("Animals' Tongue, I and Others, Can Animal Think?") และแยวแฮนีย์ ซาห์ดันสกึย บรรณาธิการบริหารของสตูดิโอได้รับการพิจารณาให้เป็นผู้บุกเบิกและบุคคลสำคัญในวงการสารคดีในอดีตสหภาพโซเวียต ทุกปีสตูดิโอออกฉายภาพยนตร์มากกว่า 400 เรื่อง
หลังจากการล่มสลายของสหภาพโซเวียต กือยิวนาอุกฟิล์มอยู่ในจุดตกต่ำและได้เปลี่ยนชื่อเป็นภาพยนตรสถานแห่งชาติยูเครน
Kievnauchfilm
จากเจ้าพระยาสู่อิรวดี
จากเจ้าพระยาสู่อิรวดี (อังกฤษ: From Chao Phraya to Irrawaddy; พม่า: ကျောက်ဖရားမှဧရာဝတီသို့) เป็นละครโทรทัศน์อิงประวัติศาสตร์ กำกับโดย ชาติชาย เกษนัส จำนวน 12 ตอน เริ่มออกอากาศตอนแรกเมื่อวันที่ 1 มกราคม พ.ศ. 2565 ถึงวันที่ 6 กุมภาพันธ์ พ.ศ. 2565 ออกอากาศทุกวันเสาร์-อาทิตย์ เวลา 20.15 น. มีเนื้อเรื่องเกี่ยวกับพระเจ้าปดุง ราชวงศ์โก้นบองกับอาณาจักรอยุธยา ราว พ.ศ. 2325 ช่วงเหตุการณ์ที่กลุ่มชาวอโยธยารวมทั้งเชื้อพระวงศ์ที่ถูกกวาดต้อนไปยังกรุงอังวะหลังการเสียกรุงศรีอยุธยาครั้งที่สอง ราว จ.ศ. 1129 (พ.ศ. 2310) นำแสดงโดย จิรายุ ตันตระกูล นัฐรุจี วิศวนารถ เดาง์ และนีน ตเว ยูออง
เหตุการณ์เริ่มต้นที่ ณ ใจกลางเมืองย่างกุ้ง นุชนาฏ (นำแสดงโดย: นัฐรุจี วิศวนารถ) ได้รับงานใหม่ในตำแหน่งผู้ช่วยเชฟ เธอได้รู้จักกับเพื่อนใหม่เป็นชาวเมียนมา ชื่อ ซินซิน (นำแสดงโดย: นีน ตเว ยู ออง)
รวมทั้งหัวหน้าเชฟ ปกรณ์ (นำแสดงโดย: จิรายุ ตันตระกูล) นุชนาฏ มักมีอาการหมดสติบ่อยครั้งจากโรคเนื้องอกในสมอง
วันหนึ่ง นุชนาฏ ได้หนังสือโบราณเล่มหนึ่งเรื่อง อิเหนา ฉบับภาษาพม่า มีภาพประกอบเป็นท่าร่ายรำต่างๆ แต่เมื่อเธอลองร่ายรำตามท่วงท่าที่ปรากฏในหนังสือนั้นจึงหมดสติไป เมื่อตื่นขึ้นมาอีกครั้ง นุชนาฏ กลับพาว่าตัวเองย้อนกลับไปในอดีตกลายเป็นหญิงสาวชาวโยดะยา นามว่า ปิ่น อาศัยอยู่ที่หมู่บ้านโยเดียที่กรุงอังวะซึ่งถูกกวาดตอนมาช่วงการเสียกรุงศรีอยุธยาครั้งที่สอง นุชนาฏยังได้พบกับ เจ้าฟ้ากุณฑล (นำแสดงโดย: เพ็ญพักตร์ ศิริกุล) และเจ้าฟ้ามงกุฎ (นำแสดงโดย: ดวงใจ หิรัญศรี) ทั้งสองพระองค์ก็ถูกกวาดต้อนมาด้วย
ปิ่น ได้ร่ายรำในป่า กระทั่งหม่องสะ (นำแสดงโดย: เดาง์) ศิลปินแห่งโรงละครหลวงพม่าพบเห็นเธอเข้า จึงได้พาตัวปิ่นไปเป็นนางรำให้กับโรงละครหลวง ปิ่นยังได้พบ บากอง ทหารมือขวาของอุปราช มีใบหน้าคล้ายกับปกรณ์ และพระสนมมาลา ที่คล้ายกับซินซินในภพปัจจุบัน นำพาให้นุชนาฏในร่างของปิ่นพบเหตุการณ์หลายสิ่งเมื่อสองร้อยกว่าปีก่อน ราวกับติดในอดีตยาวนาน
Kishiwada, Osaka
มาโนฮารา โอเดเลีย พีนอต
มาโนฮารา โอเดเลีย พีนอต (; เกิด 28 กุมภาพันธ์ ค.ศ. 1992) เป็นนางแบบชาวอินโดนีเซีย โดยถือสัญชาติอินโดนีเซียและอเมริกัน และเคยเป็นบาทบริจาริกาใน ช่วง ค.ศ. 2008–2009
พื้นฐานครอบครัว.
จำเดิม เดซี ฟาจารีนา  เคยสมรสครั้งแรกกับเอดี  ชายชาวอินโดนีเซีย ต่อมาสมรสหนที่สองกับจอร์จ มันซ์  ชายชาวอเมริกัน มีบุตรด้วยกันคือมาโนฮารา แต่ทั้งสองหย่าจากกันใน ค.ศ. 1994 เดซีจึงสมรสหนที่สามกับเยือร์เกิน ไรเนอร์ โนอัค-พีนอต  ชายสัญชาติเยอรมัน ซึ่งต่อมารับมาโนฮาราเป็นลูกบุญธรรม เธอจึงใช้นามสกุลของพ่อเลี้ยงแทน
ต่อมาซาลีฮา  ลูกสาวบุญธรรมของเดซี ฟาจารีนา แจ้งความว่าเธอถูกเดซีและพีนอตซึ่งเป็นแม่และพ่อบุญธรรมล่วงละเมิดทางเพศและทำร้ายร่างกาย เดซีถูกตัดสินให้จำคุก 18 เดือน ส่วนนายพีนอตถูกตัดสินให้จำคุกเพียง 4 เดือน เดซีพร้อมลูกสาวสองคน คือ มาโนฮารา และเดวี ซรี อาซิฮ์  หลบหนีออกจากประเทศฝรั่งเศสไปอินโดนีเซีย จนถึงตอนนี้เธอยังมีหมายจับในประเทศฝรั่งเศสในฐานะ "ผู้จัดหาหญิงเปราะบางและต้องการที่พึ่งพาอาศัย ให้ไปทำงานที่ไม่มีมาตรฐาน และทำร้ายร่างกายมาตั้งแต่ ค.ศ. 1998"
ความสัมพันธ์กับเจ้าชายฟาครี.
มาโนฮาราตกเป็นที่สนใจอย่างกว้างขวางในสื่อมวลชนอินโดนีเซียเมื่อเดือนเมษายน ค.ศ. 2009 หลังเดซี ฟาจารีนา มารดา กล่าวหาว่าเติงกูมูฮัมมัด ฟาครี เปตรา  เจ้าชายแห่งรัฐกลันตันซึ่งเป็นสามีของมาโนฮารา ลักพาตัวมาโนฮาราไป
มาโนฮาราพบกับเติงกูมูฮัมมัด ฟาครี ครั้งแรกในงานเลี้ยงอาหารค่ำที่จัดโดยนาจิบ ราซัก รองนายกรัฐมนตรีมาเลเซียในขณะนั้น เมื่อเดือนเมษายน ค.ศ. 2006 โดยเติงกูมูฮัมมัด ฟาครี เสกสมรสกับมาโนฮารา หญิงชาวอินโดนีเซียวัย 16 ปี เมื่อวันที่ 26 สิงหาคม ค.ศ. 2008 ซึ่งการแต่งงานดังกล่าวไม่มีพยาน (วะลีย์) และไม่มีเอกสารทางกฎหมายจากสถานทูตอินโดนีเซีย
ระหว่างที่อยู่ในรัฐกลันตัน มาโนฮาราต้องทนทุกข์ทรมานทั้งร่างกายและจิตใจจากสามีมายาวนาน ด้วยเหตุนี้เธอจึงลอบหนีกลับอินโดนีเซียผ่านทางสิงคโปร์ เติงกูมูฮัมมัด ฟาครีพยายามง้อมาโนฮาราด้วยการซื้อรถยนต์หรูให้เป็นของขวัญวันเกิดเมื่อเดือนกุมภาพันธ์ ค.ศ. 2009 รวมทั้งเชิญชวนให้มาโนฮารา เดซี มารดา และเดวี น้องสาวต่างมารดา ไปทำอุมเราะฮ์ที่มักกะฮ์ด้วย ต่อมาเมื่อวันที่ 9 มีนาคม ค.ศ. 2009 หลังเสร็จสิ้นการแสวงบุญที่มักกะฮ์ มาโนฮาราหายตัวไป ส่วนเดซีและเดวีก็ถูกทิ้งไว้ที่สนามบินแห่งหนึ่งในมักกะฮ์ เดซีจึงขอความช่วยเหลือจากรัฐบาลอินโดนีเซียและคณะกรรมการสิทธิมนุษยชนแห่งชาติให้พามาโนฮาราที่ถูกลักพาตัวไปกลับคืนมา
ประเด็นการหายตัวไปของมาโนฮาราเป็นที่สนใจมากขึ้น หลังนาจิบ ราซัก นายกรัฐมนตรีมาเลเซีย หลีกเลี่ยงการตอบคำถามเกี่ยวกับมาโนฮาราซึ่งถามโดยซูซีโล บัมบัง ยูโดโยโน ประธานาธิบดีอินโดนีเซีย เมื่อครั้งพบปะกันที่จาการ์ตา เมื่อ 23 เมษายน ค.ศ. 2009 เดซี มารดาของมาโนฮาราจัดการแถลงข่าวหน้าคณะกรรมาธิการแห่งชาติว่าด้วยความรุนแรงต่อเด็กและสตรีกรุงจาการ์ตา โดยตัดพ้อว่าทางการมาเลเซียห้ามเธอเดินทางเข้าประเทศมาเลเซียเพื่อไปหาลูกสาว ซึ่งเปรียบได้กับเหตุการณ์การเสียชีวิตของชารีบูกี อัลตันตูยา ทางการอินโดนีเซียได้มีการเรียกร้องให้รัฐบาลมาเลเซียอธิบายว่าเพราะเหตุใดจึงไม่อนุญาตให้นางเดซีไปเยี่ยมลูกสาว ท่ามกลางการกล่าวอ้างว่าเจ้าชายของมาเลเซียล่วงละเมิดมาโนฮารา